ຍີ່ປຸ່ນລະນຶກ ເຖິງການ​ໂຈມ​ຕີ​ ດ້ວຍລະເບີດປະລະມານູ ທີ່ Hiroshima (ວີດີໂອ)
ປະມານຫ້າໝື່ນຄົນ ຮວມທັງນາຍົກ ລມຕ Yoshihiko Noda ​ແລະຜູ້ແທນຕ່າງປະເທດ ຈໍານວນນຶ່ງ ໄດ້ເຂົ້າຮ່ວມໃນພິທີ ​ຢູ່ສວນສັນຕິພາບ ຂອງເມືອງຮີໂຣຊີມະ.
ວັນຈັນມື້ນີ້ ເປັນຂີດໝາຍຄົບຮອບ 67 ປີ ຂອງການໂຈມຕີດ້ວຍລະເບີດປະລະມານູຄັ້ງທໍາ ອິດຂອງໂລກ ໃນທ່າມກາງການເພີ່ມທະວີສູງຂຶ້ນ ໃນຄວາມຮູ້ສຶກຕໍ່ຕ້ານການໃຊ້ພະລັງງານ ນີວເຄລຍໃນຍີ່ປຸ່ນ ຫຼັງຈາກທີ່ໂຮງງານໄຟຟ້ານີວເຄລຍ Fukushima ໄດ້ປະສົບກັບອຸບັດຕິ ເຫດໃນປີກາຍນີ້ ຜູ້ຄົນປະມານ 50,000 ຄົນ ຮວມທັງນາຍົກລັດຖະມົນຕີ ທ່ານ Yoshihiko Noda ແລະຜູ້ ແທນຕ່າງປະເທດຈໍານວນນຶ່ງ ໄດ້ເຂົ້າຮ່ວມໃນພິທີປະຈໍາປີ ທີ່ຈັດຂຶ້ນເປັນຂີດໝາຍວັນຄົບຮອບ ມື້ນີ້ ທີ່ສວນສັນຕິພາບຂອງເມືອງ Hiroshima ພິທີການລະລຶກເຖິງດັ່ງກ່າວນີ້ໄດ້ເລີ່ມຂຶ້ນ ດ້ວຍການສັ່ນລະຄັງ ແລະຢືນຢູ່ໃນຄວາມສະງົບນິ່ງ ໄວ້ອາໄລ ຊົ່ວຂະນະນຶ່ງ ແລະປ່ອຍນົກສັນຕິພາບ ເຈົ້າເມືອງ ຮິໂຮຊິມະ ທ່ານ Kazumi Matsui ໄດ້ຮ້ອງຂໍໃຫ້ລັດຖະບານຍີ່ປຸ່ນ ຈັດຕັ້ງປະຕິ ບັດນະໂຍບາຍທາງດ້ານພະລັງງານ ທີ່ປອດໄພແລະຮັບປະກັນໄດ້ ລະເບີດປະລະມານູ ທີ່ສະຫະລັດໄດ້ຖິ້ມໃສ່ ຮິໂຮຊິມະ ນັ້ນໄດ້ເຮັດໃຫ້ 1 ແສນ 4 ໝື່ນຄົນ ໄດ້ເສຍຊີວິດ ຢ່າງກະທັນຫັນ ຫຼືບໍ່ກໍ ຈາກການຖືກກໍາມັນຕະພາບລັງສີ ເຜົາໄໝ້ ໃນຫຼາຍວັນ ຕໍ່ມາ ລະເບີດລູກທີ່ 2 ທີ່ໄດ້ຖິ້ມໃສ່ເມືອງທ່າ Nagasaki 3 ມື້ ຕໍ່ມາ ໄດ້ສັງຫານຊາວເມືອງ ປະມານ 70,000 ຍີ່ປຸ່ນໄດ້ຍອມຈໍານົນ 6 ມື້ຫຼັງຈາກນັ້ນ